
Daugavpils Tehnoloģiju un tūrisma tehnikuma ēkas Bauskas ielā 21, Daugavpilī, pārbūve par tūrisma un ēdināšanas nozares praktisko apmācību korpusu - projektēšana, būvdarbi un autoruzraudzība 



TEHNISKĀ SPECIFIKĀCIJA/DARBA UZDEVUMS

Apvienotā projektēšana, autoruzraudzība un būvdarbi


Tehniskā specifikācija sastāv no šādām sadaļām:
1. Sadaļa – Tehniskās specifikācijas vispārīgais apraksts;
2. Sadaļa – Tehniskā dokumentācija un pielikumi;
2.1. Pielikums 1 - A Pārbūves plāns_ Darbu zona
2.2. Pielikums 2 - B Telpu specifikācija
2.3. Pielikums 3 – C Pasūtītāja piegādātā profesionālā tehnika
2.4. Pielikums 4 – D Ēkas kadastrālās uzmērīšanas lieta
2.5. Pielikums 5 – E Būvizstrādājumu apraksts



Tehniskās specifikācijas vispārīgais apraksts

Uzdevums:
Pasūtītāja iecere ir pielāgot Daugavpils Tehnoloģiju un tūrisma tehnikuma (turpmāk – DTTT) ēkas Bauskas ielas 21, Daugavpilī (turpmāk – Būve) 1. un 2. stāva telpas DTTT pavāru, konditoru un viesmīļu apmācību vajadzībām. Darbu ietvaros paredzēts Būvi funkcionāli dalīt trīs zonās: 
1) mācību klases un konditoru laboratorija ar degustācijas telpu un palīgtelpām;
2) ēdienu gatavošanas mācību laboratorija ar degustācijas telpu un palīgtelpām;
3) telpas viesmīlības praktiskām nodarbībām ar palīgtelpām. 
Konditoru laboratorijā tiks veikta piegādāto izejmateriālu uzglabāšana, konditorejas izstrādājumu izgatavošana, cepšana un saldēšana, izmantojot profesionālas virtuves iekārtas. Ēdienu gatavošanas laboratorijā tiks veikta piegādāto izejvielu apstrāde, ēdienu gatavošana ar profesionālām virtuves iekārtām un ēdienu servēšana degustācijām viesmīlības apkalpošanas prasmju apgūšanai. Būvē paredzamas arī koplietošanas telpas un garderobes.
Telpu grupu cokolstāvā nav plānots pārbūvēt, izņemot tehniskās telpas, kur plānots izvietot ventkameru un siltummezglu.
Būvē paredzēts modernizēt vai atjaunot nepieciešamās inženierkomunikācijas, nepieciešamības gadījumā veicot Būves nesošo konstrukciju pastiprināšanu komunikāciju starpstāvu šķērsojumu zonās. Iekšējo inženiertīklu pieslēgumiem izveidojami jauni ievadi un savienojumi ar centralizētajiem tīkliem vai izmantojot DTTT pieejamās jaudas. Būvi paredzēts aprīkot ar ūdens, kanalizācijas, elektrības (paredzot pieslēguma izveidošanu saules mikroģeneratoram), vājstrāvu, ventilācijas tīkliem. Būves inženierkomunikācijām ir jābūt saslēgtām ēkas vadības un automatizācijas sistēmā (turpmāk – ĒVS).

 Iepirkuma priekšmets :
- Būvprojekta izstrāde un saskaņošana (projektēšana);
- Būvdarbi; 
- Autoruzraudzība;
- Garantijas perioda nodrošināšana.

Būves apskate:
Pretendents veic Būves apskati atbilstoši Iepirkuma nolikuma nosacījumiem, lai ietvertu piedāvājumā visu nepieciešamo līguma un būvniecības ieceres realizācijai. 
Lietotie papildus termini, kas nav noteikti Līgumā:
1) Tehniskās specifikācijas pielikums – ir tehniskās specifikācijas neatņemama sastāvdaļa, kas nosaka, papildina, detalizē vai sniedz papildus informāciju Ieceres realizācijai. Pie neatbilstības starp Tehniskās specifikācijas pielikumiem, kā prioritārs tiek pieņemts pielikums vai tā atsevišķs punkts, vai grafiskā daļa, kas nosaka kvalitatīvāku un Pasūtītājam ekspluatācijā saimnieciski izdevīgāku gala produktu.

	Vispārīgā Informācijai par Būvi

	Vispārīga informācija par Būvi:
· Būves lietošanas veids: 1263 Skolas, universitātes un zinātniskajai pētniecībai paredzētās ēkas; 3.grupa
· Zemes gabala atļautās izmantošanas veids – publiskās apbūves teritorija.
· Būves stāvu skaits:
· Virszemes stāvi: 2
· Pazemes stāvi: 1
· Būves konstruktīvā elementa apraksts:
· Būves pamati: Dzelzsbetons/betons
· Būves ārsienas: Ķieģeļu mūris
· Būves pārsegumi: Dzelzsbetons/paneļi
· Būves jumts: Bitumena divslāņu
· Būves apbūves laukums: 556,7 m2
· Būves kopējā platība: 1052,9 m2
· Labiekārtojums un inženiertīkli: 
· Centrālā apkure, siltummezgls, Siltumapgāde no PAS "Daugavpils siltumtīkli"
· Ventilācija – dabīgā, piespiedu nosūces.
· Elektroapgāde
· Vājstrāva
· Ugunsdzēsības trauksmes un izziņošanas sistēmas
· Videonovērošanas sistēma
· Karstā ūdens apgāde, no siltummezgla
· Kanalizācija, SIA "Daugavpils ūdens"
· Ūdens apgāde, SIA "Daugavpils ūdens"




	Darba uzdevums

	Iecere paredz telpu pielāgošanu DTTT pavāru, konditoru un viesmīļu teorētisko un praktisko apmācību vajadzībām. Darbu ietvarā paredzēts izveidot trīs mācību klases (ar katras ietilpību 30 cilv.), konditoru laboratoriju ar zonējumiem, divas degustācijas telpas, izejvielu un viesmīlības inventāra noliktavas, divas skolotāju istabas (ar 2 darba vietām katra), četras ģērbtuves, ēdienu gatavošanas laboratorija ar zonējumiem, “mācību restorāna” telpa ar bāra leti, divas WC (viena no tām pielāgota cilvēkiem ar kustību traucējumiem) un dušas telpa ar WC, saimniecības telpas (uzkopšanas inventāram/ķīmijai). Izpildītājam nepieciešams veikt visas saistošās darbības, lai nodrošinātu DTTT Būves daļas pārbūves būvniecības ieceres realizāciju saskaņā ar saistošo normatīvo aktu prasībām, nodrošinot telpu piemērotību DTTT vajadzībām, ievērojot Tehniskās specifikācijas un piemērojamo tehnisko noteikumu, ja tādu saņemšana nepieciešama ieceres īstenošanai, prasības - projektētais plānojums, inženierkomunikāciju izbūve/pārbūve, elektrība, vājstrāva, ventilācija, u.c. prasības, kas izriet no Izpildītāja pienākumiem un sasniedzamo mērķu būtības.

	Pasūtītājs ieceres realizācijai Tehniskajā specifikācijā apkopojis informatīvu materiālu par sasniedzamo apvienotās projektēšanas un būvdarbu (Darbu) mērķi, jeb gala rezultātu. Izpildītāja uzdevums Ieceres realizācijā ir nodrošināt:
- Būvniecības ieceres dokumentācijas / būvprojekta izstrādi un saskaņošanu (projektēšana);
- būvdarbus un atbilstošu būves nodošanu ekspluatācijā; 
- pasūtītāja rīcībā esošā aprīkojuma ledusskapju, krāšņu, laboratoriju galdu un izlietņu santehnikas un elektrības pievadu izbūve un uzstādīšanu;
- autoruzraudzību;
- garantijas perioda nodrošināšanu.


	Finanšu piedāvājuma aprēķins un Darbi veicami saskaņā ar Tehnisko specifikāciju un spēkā esošajiem normatīvajiem aktiem. Tehniskajā specifikācijā norādītās Pasūtītāja prasības un norādījumi nedod Izpildītājam tiesības atkāpties no citu saistošu normatīvo aktu ievērošanas.

	Izpildītāja finanšu piedāvājuma vienības izcenojumos jāiekļauj: visi darbi, procesi un mehānismi, materiāli un palīgmateriāli, kas nepieciešami, lai pabeigtu katru būvelementu un būvi kopumā, arī gadījumos, kad atsevišķas, statiski, estētiski vai kā citādi funkcionāli vai ar standartiem un normatīviem pamatotas, būvelementu daļas būvprojekta izpilddokumentācijā vai būvprojektā, tai skaitā būvapjomu sadaļā, nav īpaši izdalītas vai detalizētas.

	Būvprojekts tiek izstrādāts un realizēts dabā atbilstoši Tehniskajai specifikācijai saskaņā ar spēkā esošajiem normatīvajiem aktiem, standartiem t.sk. HACCP standartiem, Eiropas tehniskajiem novērtējumiem (ETN), materiālu ražotāju sistēmām un tehnoloģijai, Pasūtītāja iegādājamo iekārtu (Pielikums 3-C) tehniskajiem parametriem un funkcionālajām vajadzībām.

	Pēc būvprojekta saskaņošanas ar Pasūtītāju, akceptēšanas būvvaldē un nodošanas Pasūtītājam, būvprojekts kļūst par būvdarbu realizācijas neatņemamu sastāvdaļu un tiek izmantots Līgumā noteiktajā kārtībā. Pasūtītāja pieņemta un saskaņota Būvprojekta dokumentācija ir pamats būvdarbu uzsākšanai normatīvo aktu un Tehniskajā specifikācijā noteiktajā kārtībā.

	Izpildītājs veic Darbus, tai skaitā būvdarbus saskaņā ar izstrādāto būvprojektu un normatīvajiem aktiem, nodrošinot: būvizstrādājumus, darba spēku un tā atalgojumu, mehānismus, loģistiku, būvdarbiem patērēto resursu apmaksu (ūdens, elektroenerģija u.c.), būvlaukuma administrāciju un tās atalgojumu, darba aizsardzību, ugunsdrošību, ar Darbiem saistītās apdrošināšanas, atļaujas, nodevas, visu saistīto nodokļu apmaksu, u.c. ar Būvobjektu saistīto virsizdevumu apmaksu. 

	Izpildītājs būvniecības ieceres dokumentācijas izstrādei veic būves tehnisko apsekošanu tādā detalizācijas pakāpē (t.sk., nepieciešamības gadījumā veicot daļēju būvelementu, demontējamo apdares elementu un komunikāciju elementu atsegšanu), kas ļauj noteikt pilnu veicamo demontāžas un būvdarbu apjomu. Līguma izpildes laikā Izpildītājs nav tiesīgs saņemt papildus samaksu par darbiem, kas nepieciešami izstrādātās būvniecības ieceres realizācijai, taču nav bijuši iekļauti būvniecības ieceres dokumentācijā nepietiekamas priekšizpētes rezultātā izņemot gadījumus, kad minēto papildus darbu nepieciešamība nav bijusi saprātīgi paredzama neveicot pilnu apdares un esošo inženiertīklu demontāžu.

	Izpildītāja nodrošinātā Būvdarbu, inženiertehnisko, sanitāro iekārtu un aprīkojuma garantija ir 60 (sešdesmit) mēneši.

	



	Darbu sastāvs

	Priekšmets 
	Priekšmeta apraksts

	Izpēte un projektēšana
	Nodrošināt darba izpildei nepieciešamos speciālistus, veikt Tehniskās specifikācijas izpēti, Objekta izpēti dabā (t.sk. nepieciešamā apjoma tehniskā apsekošana un tehniskā izpēte), veikt precizējošos šurfēšanas darbus (ja ir nepieciešams), koordinēt un vadīt visus darbus, procesus un darbības, pasūtīt nepieciešamos uzmērījumus (tai skaitā topogrāfiju, ja nepieciešams), veikt nepieciešamos maksājumus, tai skaitā nodevu maksājumus, izstrādāt būvprojekta dokumentāciju un citu Darbu izpildei nepieciešamo dokumentāciju, saņemt skaņojumus un atzinumus. Izstrādāt, noformēt un ar Pasūtītāju saskaņot būvprojektā iekļauto projektēšanas uzdevumu.

	Būvprojekta saskaņošana būvvaldē, atzīme par projektēšanas nosacījumu izpildi
	Nodrošināt būvprojekta saskaņošanas procesam nepieciešamo dokumentu vadību (t.sk. Būvniecības informācijas sistēmā – turpmāk BIS), nodošanu/iesniegšanu, apmeklēt Pasūtītāju pārstāvja(u) nozīmētās sapulces, atbildēt uz Pasūtītāja pārstāvju uzdotajiem jautājumiem, sekot norādījumiem atbilstoši Tehniskajai specifikācijai. Nodrošināt tehnisko noteikumu pieprasīšanu (ja papildus izvirzīti), atzinumu saskaņošanu un saņemšanu. Parakstu un saskaņojumu koordinēšanu. Dokumentu uzturēšanu uz mākoņa datu nesēja – skaņošanas un būvdarbu gaitā. Dokumentācijas izstrādes laikā telpu apdares, AVK un apgaismojuma risinājumus tehniski-ekonomiski pamatot.

	Atzīme par būvdarbu nosacījumu izpildi

	Atbilstoši spēkā esošajiem normatīvajiem aktiem sagatavot un apkopot nepieciešamos būvdarbu  dokumentus, iesniegt būvvaldē caur BIS, saņemt akceptu/atzīmi būvdarbu izpilddokumentācijā. Saņemt papildus tehniskos noteikumus, izpildes atzinumus, atļaujas un nosacījumus u.c. nepieciešamās darbības un maksājumus, ja nepieciešams. Reaģēt, atbildēt un pildīt būvvaldes u.c. iesaistīto institūciju norādījumus, kas saitīti ar Darbiem un būvatļauju, pārstāvēt Pasūtītāju institūcijās.

	Autoruzraudzība
	 Veikt būvdarbu autoruzraudzību, būvniecības ieceres dokumentācijas / būvprojekta vadītājam ne retāk kā reizi nedēļā apmeklējot objektu un piedaloties būvsapulcēs.

	Būvdarbi, būvdarbu nodošana ekspluatācijā un garantijas perioda nodrošināšana

	Atbilstoši Tehniskajai specifikācijai un spēkā esošajiem normatīvajiem aktiem, un būvprojektam veikt būvdarbus. Atbilstoši normatīvajiem aktiem nodot būvdarbus ekspluatācijā, saņemt nepieciešamos atzinumus t.sk. veikt nepieciešamo nodevu apmaksu, atzīmes vai aktus no institūcijām, t.sk. atzīmes būvprojekta izpilddokumentācijā. Nodot Darbus Pasūtītājam. Nodrošināt nolikuma prasībām atbilstošus speciālistus. Nodrošināt garantiju atbilstoši Līguma nosacījumiem.

	



	Būvniecības ieceres dokumentācijas sastāvs 
Būvvaldē iesniedzamā būvniecības ieceres dokumentācijas sastāvu nosaka projektētājs, ievērojot saistošo normatīvo aktu prasības.

	Marka un nosaukums. 
	Darbu apraksts

	VS
Esošās situācijas un dokumentācijas izpēte,
Tehniskās apsekošanas un izpētes atzinumi, vizuālās apskates atzinums
	Esošās dokumentācijas izpēte / Vispārīgās daļas komplektācija (inventarizācijas lietas dati, zemes robežu plāns, zemesgrāmata, projektētāja dokumentācija, titullapa, būvprojekta sastāvs – saskaņot ar Pasūtītāju), tehniskā apsekošana, uzmērījumi un citas apsekošanas un izpētes Darba uzdevuma realizācijai nepieciešamā apjomā. Pēc nepieciešamības pieprasīt papildus dokumentāciju no institūcijām (vēsturiski būvprojekti u.c.).

	ĢP; 
Būvprojekta ģenerālplāns
	Pēc nepieciešamības (atbilstoši normatīvajiem aktiem vai tehnisko noteikumu izdevēju institūciju vai pašvaldības pieprasījuma izstrādāt Būvprojekta ģenerālplānu. Ja nepieciešams, topogrāfisko uzmērījumu plānu nepieciešamajā apjomā un aktualizācijā nodrošina Izpildītājs.)

	AR un IE
Arhitektūras risinājumi un arhitektūras risinājumi detalizētie.
	AR
a) Demontāžas plāni;
b) Arhitektūras risinājumos iekļaut sienu, grīdu, griestu plānus, griezumus, skaidrojošo aprakstu, vispārīgos rādītājus, materiālus un sienu tipu specifikācijas, atjaunojamo daļu izstrādātus mezglus, detaļas, griezumus, norādot būvizstrādājumus un to parametrus (ugunsdrošību, skaņas izolācijas prasības, t.sk. no būvakustikas sadaļas, u.c.). Durvju specifikācijas, apdares darbu tabulas (apjomi, materiālu un krāsu kodi).
c) Norādes par tehniskiem parametriem, dimensijām, piezīmēm;               
d) Nodrošināt izvēlētā ražotāja apstiprinātas tehnoloģijas risinājumus, iekļaujot izvēlētā ražotāja apstiprināta risinājumu izkopējumus no standartizēta risinājuma vai ražotāja kataloga, veidojot atsauci. Nestandarta risinājuma mezgli izstrādājami detalizēti: 
e) Mezglus pielāgot izvēlētajai ražotāja(-u) tehnoloģijai un materiāla iestrādes prasībām, ērtai ekspluatācijai un apkalpošanai. Mezglu izstrāde iespējama arī autoruzraudzības laikā pēc Pasūtītāja vai būvuzrauga pieprasījuma. Ja mezgls ietver divu vai vairāku materiālu sistēmu pielietošanu, Pasūtītājam ir tiesības pieprasīt šī nestandarta mezgla rakstisku apstiprinājumu no visu pielietoto materiālu ražotājiem vai oficiālajiem pārstāvjiem (izdevumus sedz Izpildītājs);
f) Paredzēt normatīvajām prasībām minimālos ugunsdrošībai nepieciešamos darbus Darbu zonā un no jauna ierīkotajām inženieriekārtām un tīkliem (ugunsdroši šķērsojumi, ugunsdrošās norobežojošās konstrukcijas, esošu konstrukciju pārbūve/jaunu ierīkošana, apstrāde - uzlabojot to uguns noturību);
g) interjera sadaļa;
IE- Iekārtu izvietojums, laboratoriju iekārtu izvietojums un tīklu pieslēgumi (laboratorijas iekārtu sarakstu skatīties pievienotajā sarakstā pielikums 3 – C Pasūtītāja piegādātā profesionālā tehnika)
Būves informācijas modelī (BIM) jānorāda telpu sienu, griestu, grīdu plaknes, durvis, logi, detaļas ģeometrija detalizācijas pakāpē LOD 300, kas telpiskā inženiertīklu savietotā plānā ļauj noteikt norādīto elementu telpiskā novietojuma pārklāšanās riskus.

	BK
Būvkonstrukcijas

	Būvkonstrukciju risinājumi nesošo konstrukciju pastiprināšanai komunikāciju starpstāvu šķērsojumu zonās, ja tādi nepieciešami. Skaidrojošais apraksts, stāvu plāni, griezumi, detaļu rasējumi, ražošanas rasējumi, specifikācijas. Būves informācijas modelī (BIM) ir jāatspoguļo nesošās būvkonstrukcijas, t.sk. karkasa elementu izvirzījumi atbilstoši LOD 300. detalizācijas pakāpei.

	ŪK
Ūdens un kanalizācijas tīkli
	Skaidrojošais apraksts, vispārīgā daļa, stāvu plāni, griezumi, detaļu rasējumi, ražošanas rasējumi. Specifikācijas, struktūrshēmas, slēgumu shēmas.  Būves informācijas modelī (BIM) ir jānorāda shematisks inženierkomunikāciju izvietojums, kas atbilst LOD 350 detalizācijas pakāpei. Ūdensapgādes un kanalizācijas sistēmas elementu un cauruļvadu novietojums precizējams, ņemot vērā citu inženierkomunikāciju un būves elementu novietojumu BIM modelī.


	AVK
Apkure, siltummehānika ventilācija un kondicionēšana
	Skaidrojošais apraksts, vispārīgā daļa, stāvu plāni, griezumi, detaļu rasējumi, ražošanas rasējumi. Specifikācijas, struktūrshēmas, slēgumu shēmas. 

Apkure.  Būves 1.stāvu nodrošināt ar radiatoru apkures sistēmu, pieslēdzoties pie esošās apkures sistēmas atzariem. 2.stāvā paredzēt zemgrīdas apsildi.

Siltummehānika. Paredzēt siltummezgla pārbūvi apkures sistēmas pārbūves vajadzībām un AVK-V apsaistei.

Ventilācija. Veikt pieplūdes/nosūces ventilācijas sistēmas ar kondicionēšanas un rekuperācijas iespējām, projektēšanu un izbūvi paredzot ventagregāta atrašanos pagrabstāvā/cokolstāvā, kā arī nodrošinot  ērtu piekļuvi tā apkalpošanai, Ventilācijas iekārtas, kuras nodrošina laboratorijas zonas apkalpošanu var atrasties stāva līmenī.
Ventilācijai jādarbojas automātiskā vadībā pēc gaisa kvalitātes sensora (CO2) un mitruma sensora. Ventilācijas iekārtai jānodrošina gaisa filtra piesārņojuma indikācija. Ventilācijas sistēmā paredzēts iebūvēt ventilācijas rekuperācijas iekārtas, kas ļauj atgūt no izstrādāta gaisa līdz pat 80% siltumenerģijas;
Ēkas dzesēšanai paredzēt dažādas dzesēšanas sistēmas atbilstoši telpu funkcijai. Projektā veikt dzesēšanas jaudu aprēķinu atbilstoši uzstādītajai un plānotajai dzesēšanas jaudai. Dzesēšanas sistēmai paredzēt automatizēto vadību, kontroli (dzesējošā šķidruma temperatūras regulēšanu) un aizsardzību;
Ventilācijas atvērumu vietas saskaņojamas ar AR, BK, EL, ESS, UAS sadaļām.
Būves informācijas modelim (BIM) ir jānorāda shematisks inženierkomunikāciju izvietojums, kas atbilst LOD 350 detalizācijas pakāpei. Ventilācijas sistēmas elementu un gaisa vadu novietojums, kā arī apkures un dzesēšanas sistēmu elementu un cauruļvadu novietojums precizējams, ņemot vērā citu inženierkomunikāciju un būves elementu novietojumu BIM modelī.

	ĒVS
Ēkas vadības un automatizācijas sistēma
	Paredzēt ēkas inženiersistēmu un klimata vadības un automatizācijas sistēmu. Automatizētās vadības un kontroles sistēmu ierīkošana, kas nodrošina sistēmu pareizu un efektīvu darbību, enerģijas patēriņa kontroli un samazinājumu, kļūmju diagnosticēšanu. ĒVS izstrādei nodrošināt vismaz B energoefektivitātes klasi (izmantojot BACS).

	EL
Elektroapgāde, apgaismojums (tai skaitā evakuācijas)
	Skaidrojošais apraksts, vispārīgie rādītāji, stāva plāni, griezumi (ja nepieciešams), gaismas ķermeņu parametru uzmērījumi (LUX) – gaismas aprēķins, sadalņu shēmas, šķērsojuma mezgli (ja nepieciešams) (saskaņoti ar AR u.c. sadaļām), specifikācijas (saskaņojot ar AR sadaļu), savietotie plāni. 
Jānodrošina publiskā iepirkuma prasību ievērošana - nosakot priekšnosacījumus, piemērot zaļo publisko iepirkumu pārbūves materiālu izvēlē - ēkas iekštelpu apgaismojumu projektēt saskaņā ar Ministru kabineta 20.06.2017. noteikumiem Nr. 353 “Prasības zaļajam publiskajam iepirkumam un to piemērošanas kārtība”, 7.sadaļa (ZPI).
Būves informācijas modelim (BIM) ir jānorāda shematisks elektroapgādes un gaismas tīkla izvietojums, kas atbilst LOD 350 detalizācijas pakāpei, modelējot sadales, kabeļu trepes un gaismekļus. Elektroapgādes kabeļu trepju, sadaļu un gaismekļu novietojums precizējams, ņemot vērā citu inženierkomunikāciju un būves elementu novietojumu BIM modelī.


	ESS
Vājstrāvas tīkli 
	Esošās sistēmas pārbūve /pielāgošana - skaidrojošais apraksts, vispārīgie rādītāji, stāvu plāni, sadalņu/statņu shēmas (ja nepieciešams), šķērsojumu un kabeļu kanālu mezgli.

	UAS-UATS
	Esošas ugunsdzēsības sistēmas, izziņošanas un apskaņošanas sistēmas pārbūvē tās pielāgojot jaunajai apdarei (kabeļu iegremdēšana apmetumā). Skaidrojošais apraksts, vispārīgie rādītāji, stāvu plāni, specifikācijas (saskaņojot ar AR sadaļu) un to savienojamība ar esošajām sistēmām.
Pie ugunsdrošības noteikumu nodrošināšanas papildus paredzēt  ugunsdzēsības pārklājus laboratorijas virtuvēm (saskaņā ar MK Nr.238 “ Ugunsdrošības noteikumi” 5.pielikumu, 5.tabulu)

	Ekonomiskā daļa
	Nepieciešams sagatavot būvdarbu apjomu sarakstu (BA), kā arī izmaksu aprēķinu (T). Izmaksu aprēķinu koptāmē iekļaut visus pieskaitāmos un virsizdevumus.

	DOP
	Izstrādāt atbilstoši normatīvajiem aktiem, iekļaujot, bet neaprobežojoties ar grafiskajiem pielikumiem. Paredzēt pasākumus esošo/saglabājamo elementu aizsardzībai (logi, u.c.). Nodrošināt vides aizsardzības nosacījumus, paredzēt būvgružu šķirošanu pārstrādei un utilizācijai.

	Citas  būvprojekta daļas
	Izpildītājam kā būvniecības lietpratējam izstrādāt citas būvprojekta daļas vai būvniecības ieceres dokumentāciju, ja tās nepieciešamība tieši izriet no tehniskās specifikācijas un darba uzdevuma un/vai tas izriet no piemērojamiem tehniskiem noteikumiem, saistošo normatīvo aktu ievērošanas un Izpildītāja pienākuma.

	Būvprojekta izpilddokumentācijas noformēšana


	Noformēt atbilstoši: 
· Dokumentu juridiskā spēka likumam;
· MK Nr.558, 04.09.2018. “Dokumentu izstrādāšanas un noformēšanas kārtība”;
· MK Nr.545, 28.08.2018. “Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana";
· MK Nr.529, 02.08.2014. “Ēku būvnoteikumi” u.c. saistošajiem normatīvajiem aktiem.

Būvprojekta  dokumentāciju  izstrādā elektroniski, kas pievienojama būvniecības informācijas sistēmā (BIS).

Izpildītājs, projektējot būves inženiertīklus, vērtē tīklu savietojamību telpā, savstarpējo tīklu novietojumu, paredzot nepieciešamo tīklu apkopei brīvo telpu / atstatumus. Projektēšanas posmā pieļautas kļūdas tīklu risinājumos vai piesaistēs nevar būt par pamatu papildus izmaksu pieprasīšanai minēto kļūdu novēršanai buvdarbu posmā. 


	



	Būvniecības ieceres dokumentācijā paredzamie darbi

	Sadaļa
	Darbu apraksts

	Prasības AR daļai
	Būves starpsienas atbilstoši telpu izmantošanas mērķiem izbūvējamas:
· 200 mm biezumā atbilstoši ražotāja noteiktajiem tehnoloģiskajiem risinājumiem un akustiskās izolācijas īpašībām, paredzot kopjamu, atkārtoti mazgājamu virsmu;
· Stiklotām PVC vai alumīnija profilu starpsienu konstrukcijām ar stikla pakešu logiem paredzama atbilstoša normatīvu prasībām dienas gaismas caurlaidība un akustiskās izolācijas īpašības;
· Esošo mūra sienu bojātā apmetuma lokalizēta demontāža, sienu  izlīdzināšana/apmešana, špaktelēšana, gruntēšana krāsošana;
· Veikt bojāto palodžu nomaiņu uz PVC palodzēm;
· Veikt esošo stikla pakešu nomaiņu esošajā PVC rāmja profilā uz trīs stiklu paketēm ar Ug=0,84 W/m²K .
· Ārsienu un to siltinājuma šķērsojuma mezgli ventilācijas gaisa vadu izvadiem veidojami, nepasliktinot ēkas energoefektivitāti, neveidojot aukstuma tiltus un novēršot kondensāta veidošanās riskus;
· Apdares materiālu izvēle atbilstoša telpas ugunsdrošības prasībām;
· Materiālu izvēle, priekšroku dodot materiāliem, kas ražoti iespējami mazākā ģeogrāfiskā attālumā, mazinot transportēšanas procesā radīto izmešu apjomu;
· Risinājumi projektējami iespējami mazinot atgriezumu un radīto būvgružu apjomu; 
· DemontētSaglabāt Saglabāt 1.stāvā esošos terazterazzo zo grīdas segumus. Šobrīd terazzo grīdas ēkā ir konstatējamas vairākās telpās, piemēram, 001 – 40, 001 – 41, 001 – 42, kur tās ir zem krāsas slāņa, līdz ar to visdrīzāk, terrazo grīdas segums ir konstatējams arī citās telpās kurās šobrīd grīdas segums ir krāsots, flīzēts un vai uzklāts lamināts.1.stāvā  akmens masas flīzes paredzētas ir konditoru laboratorijā, degustāciju zālē, sanmezglos noliktavās. Mācību klasēs un skolotāju istabā paredzēt homogena PVC linoleja segumu ar sienu uzlokiem. līdz esšai betona grīdai, Paredzēt akmens masas flīzes,  izņemot mācību klasēs un skolotāju istabai paredzēt homogēna PVC linoleja segumu ar sienu uzlokiem. izņemot Kkonditoru laboratorijāu un degustāciju zālēi, zem paredzot akmens masas flīžu seguma u, zem seguma izebūvējētot uzstādāmo iekārtu elektrības pievadu kabeļus PVC aizsargčaulā;
· Demontēt otrā stāva betona grīdas uzslāņojumu, līdz pārseguma paneļiem. Pārtikas gatavošanas laboratoriju telpās, ģērbtuvēs, dušās, sanitārajos mezglos un saimniecības telpās paredzēt akmens masas flīžu grīdas segumu, pārējās telpās homogena PVC linoleja segumu ar sienu uzlokiem.
· Atjaunot kāpņu telpasu, kāpņu konstrukcijas  t.sk. izbūvēt jaunas krāsotas metāla margas ar normatīvam atbilstošu augstumuatbilstoši spēkā esošajiem normatīviem.; Kāpnēm  veikt betona pakāpienu un kāpņu laukumu virsmu labošanu/atjaunošanu (kur nepieciešams demontēt flīzes), labot izdrupumus un plaisas ar tonētu betona masu. Pārklāt virsmas ar Mapecrete LI Hardener un Mamecrete Stain Protection vai analogs. Pulēt virsmas. 
· 
· Iekļaut fasādes dienvidu, dienvidrietumu puses ārējo logu noēnojumu, paredzot noēnojuma automatizētu piedziņu no ĒVS.
· 1.stāvā paredzēt WC telpu personām ar kustības traucējumiem;
· Kāpņu telpas atdalāmas ar ugunsdrošām durvīm; 
· Izstrādāt interjera risinājumus (sienas un grīdas, griesti koplietošanas, degustācijas telpās, WC un dušas, kāpņu telpām. Telpu apzīmējuma piktogrammu dizaina izstrāde. Risinājumus saskaņot ar Pasūtītāju;
· Pārtikas un inventāra noliktavu telpām paredzēt PVC durvis;
· Krāsu un flīžu toņus, kā arī durvju veidus, furnitūru, sanitāro mezglu aprīkojumu saskaņot ar Pasūtītāju;
· Fasādes dekoratīvā apmetuma lokalizēts remonts atslāņojuma un nokrišņu bojājuma vietās, nodrošinot maksimāli pietuvinātu toni esošajam.

	Prasības UK daļai

	Ūdens apgāde: No ēkas siltummezgla paredzēt cirkulācijas karstā ūdensvada izbūvi;
Cauruļvadus paredzēt no daudzslāņu kompozītmateriāliem ar atbilstošu izolāciju;
Aukstā un karstā ūdens pieejamība apkopēju vajadzībām (spaiņu uzpildīšanai) 1.stāva sanitārajā mezglā un 2.stāva saimniecības telpā;
Izbūvējot ēkas iekšējo sadzīves kanalizāciju, paredzēt piekļuvi stāvvadu apkopei un tīrīšanai caur revīzijas lūkām (t.sk. atbilstoši ugunsdrošības normatīviem paredzēt arī UG revīzijas lūkas vai ugunsdroši nodalītu stāvvadu komunikācijas šahtu).
Izbūvēt sadzīves kanalizācijas trapus mazgātavas telpā, dušas telpā, savukārt konditorijas  un ēdienu laboratorijā izveidot līnijveida grīdas trapus ar tauku atdalītājiem.
Kanalizāciajas stāvvadiem izmantot esošos stāvvada vēdināšanas izvadus virs jumta;
Dušas noteces kanāls iebūvējams grīdā līnijveida, nerūsējošā tērauda.
Konditoru laboratorijā darbu galdu līnijai paredzēt ūdensvadu un kanalizāciju pievadus.  Kanalizācijas grīdas trapu izbūves risinājumu(s) saskaņot ar Pasūtītāju.
Pārbūvēt kanalizācijas izvadu no stāvvada līdz tuvākajai akai ēkas ārpusē.
Demontēt un utilizēt cauruļvadu azbesta izolāciju.

	Prasības AVK daļai
	Telpās, kurās uzturēsies cilvēki, nodrošināt piegādājamā gaisa kvalitāti atbilstoši ODA  3.klasei. Pārējām telpām gaisa kvalitāte atbilstoši funkcijām, saskaņā ar standarta LVS EN16798-3:2018/NA:2020 “Ēku energoefektivitāte. Ēku ventilācija. 3.daļa : Nedzīvojamās ēkas. Veiktspējas prasības ventilācijas un telpu kondicionēšanas sistēmas.”
Centralizēta piespiedu ventilācijas risinājuma izveide ar atbilstošām gaisa apmaiņas apjoma, dzesēšanas un sildīšanas jaudām, kā arī siltumenerģijas rekuperāciju. Kanālu ventilatoru uzstādīšana sanmezglos ar kustību sensoru un laika releju. Paredzēt dzesēšanas risinājumus degustācijas telpās, konditorijas laboratorijā un pārtikas/inventāra noliktavā. Ventilācijas, dzesēšanas sistēmu kontrole ĒVS.
Paredzēt centralizētu tvaika nosūces iekārtu risinājumu virs plīts virsmām ēdienu gatavošanas telpā.
Ventagregāta/-u ievietošana pagrabstāvā/cokolstāvā īstenojama, izmantojot tehnoloģisko ievietošanu caur esošajām logu/durvju ailām, nepieciešamības gadījumā paredzot ailu paplašināšanu uz būvdarbu laiku. 

	Apkure
	Izbūvēt apkures sistēmu, aizvietojot esošos apkures stāvvadus un sildķermeņus. 2.stāva telpu apkurei paredzēt siltumnesēja šķidruma cirkulācijas silto grīdu apkures risinājumu. Nepieciešamības gadījumā pilnveidot ēkas siltummezglu saistībā ar plānotajām telpu un apkures izmaiņām. Nepieciešamības gadījumā, paredzēt esošās siltumtrases ievada ēkā pārbūvi. Esošās apkures sistēmas demontāža, azbestu saturošās izolācijas utilizācija veicama atbilstoši normatīvo aktu prasībām. Telpas, kurās tiks paredzēta zemgrīdas apkure, nodrošināt ar termostatiem, ar iespēju uzdot apkures temperatūru algoritmu katrai telpu grupai. Apkures temperatūras un silto grīdu termostatu regulācija no ĒVS.

	Elektroapgāde un apgaismojums
EL
	Iekšējo elektrotīklu pārbūve atbilstoši paredzētajām iekārtu un apgaismojuma jaudām.
Paredzēt zemējuma un zibensaizsardzības izveidi. Pieļaujams izmantot esošas zemējuma kontūras, ņemot vērā pretestības mērījumus.
Elektroapgādes tīklu iestrādi sienās paredzēt zemapmetuma kabeļu kanālos un zem grīdas (1. un 2.stāva laboratorijās) vai virsapmetuma izpildījumā. Virsapmetuma kabeļu kanālu vizuālais risinājums saskaņojams ar Pasūtītāju.
Nodrošināt slēdžu un rozešu izvietojumu atbilstoši projektējamajām telpām, iekārtu izvietojumam un jaudām paredzot gaismas slēdžus viegli saskatāmus 0,9m augstumā no grīdas līmeņa, savukārt, mācību telpās rozešu augstumu 0,3m no grīdas virsmas laboratorijās un pie iekārtām atbilstoši iekārtu izvietojumam un iekārtu elektroapgādes pievada novietojumam.  Gaismekļu nomaiņa, nodrošinot eneroefektīvu LED gaismekļu uzstādīšanu (krāsu atveides indekss CRI >80; gaismas temperatūra 4000K un ilgmūžība 50000 st, garantija 5.gadi), gaiteņos, kāpņu telpās un sanitārajos mezglos paredzot kustību/klātbūtnes sensorus. Gaismekļu modeļi pirms iekļaušanas dokumentācijā saskaņojami ar Pasūtītāju. Sanitārajos mezglos paredzēt kontaktligzdas vai spēka kabeļus roku žāvētāju bezkontakta jaucējkrānu, matu žāvetāju pieslēgšanai. Paredzēt elektroapgādes pieslēgumus interaktīvajām tāfelēm un citām Pasūtītāja iekārtām.
Cauruļvadiem šķērsojot nesošās konstrukcijas, jāparedz aizsargčaulas. Vietās, kur tiek šķērsotas ugunsdrošas konstrukcijas, vai zonas, jāparedz ugunsdrošs blīvējums, plastikāta caurulēm – ugunsdrošas uzmavas (manžetes) atbilstoši ugunsdrošības normatīvu prasībām.

	Elektronisko sakaru sistēmas
ESS
	Izveidot elektronisko sakaru datu tīklu atbilstoši telpu plānojumam, paredzot tīkla kabeļu kontaktligzdas skolotāju telpu aprīkojmmam un un bezvadu datu tīkla pieslēgpunktus, nodrošinot bezvadu tikla pārklājumu būves robežās. Nodrošināt video novērošanas sistēmas izbūvi, kas savienojama ar esošo video novērošanas sistēmu izglītības iestādes mācību korpusa sargpostenī. Paredzēt datu tīkla pieslēgumu kabeļu kontaktligzdas interaktīvo tāfeļu ieslēgšanai mācību telpās, degustāciju telpā, kā arī konditorejas laboratorijā. Paredzēt izvadus monitoram/tablo konditorijas laboratorijā.

	Ugunsgrēka atklāšanas, trauksmes un izziņošanas sistēmas
UAS, UATS, u.c.
	Pielāgot, pārbūvēt un papildināt sistēmu atbilstoši jaunajam telpu plānojumam. Paredzēt ugunsnelaimes trauksmes signalizācijas pieslēgumu ar kontrolpaneli izglītības iestādes mācību korpusa sarga telpā.

	ESS-VAS
	Izveidot ĒVS (Ēku vadības sistēmu) būvei:
· Visām projektētajām ventilācijas un aukstuma apgādes iekārtām, ūdens apstrādes iekārtām, apkures iekārtām jāparedz automatizēta attālināta vadība, darbības kontrole un diagnostika.
· Paredzēt ĒVS sistēmu shematisku vizualizāciju, attālinātu vadību, apkures, ventilācijas darba režīmu programmēšanas pēc kalendāra grafika iespēju un aprīkotu ĒVS vadības darba vietu.
· ĒVS inženiersistēmu shematiskajā vizualizācijā paredzēt automatizētu kļūmju, anomālas darbības vai devēju vērtību atspoguļojumu. Brīdinājumu automatizētas nosūtīšanas funkcionalitāte.
· Paredzēt visu ventilācijas, aukstuma apgādes, elektroenerģijas (pa grupām) un siltumenerģijas patēriņu uzskaiti datu uzkrāšanai Pasūtītāja enerģijas patēriņa monitorēšanas platformā.
· Nodrošināt iespēju monitorēt un fiksēt pārtikas gatavošanas laboratoriju telpu gaisa temperatūru, CO2 un RH% līmeni, t.sk. elektronisko informācijas tablo pārtikas gatavošanas un konditoru laboratorijās uz sienas.


	Noslēguma jautājumi
	Apkures caurules, radiatori u.c. metālizstrādājumi pēc demontāžas nododami Pasūtītājam.
Elektrotehniskās iekārtas (gaismekļi, sadales skapji, sensori, iekšdurvis) u.c. otrreizēji  izmantojami materiāli, saudzīgi demontējami un atbilstoši Pasūtītāja norādījumam, nododami Pasūtītājam.

